פעילות בקנדה.
"מפלגת העבודה בצפון אמריקאית" המסונפת לתנועה השתתפה במספר מערכות בחירות. בשמת 1979 היא זכתה ב-297 קולות. בשנת 1993 המפלגה זכתה ב-7,502 קולות.
פעילות באירופה.
רוב הפעילות מרוכזת בגרמניה על ידי אשתו של מנהיג התנועה חלגה זף-לרוש שעומדת בראש של BüSo. המפלגה משתתפת באופן קבוע בבחירות אך ללא הצלחה יתרה.
עונת 2004/2005 בליגת העל ההולנדית
עונת 2004/2005 הייתה העונה ה-49 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. דה חראפסחאפ ודן בוס ירדו לליגת המשנה.
מבנה.
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו דה חראפסחאפ ודן בוס שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה. בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.
הילרי לינדזי
הילרי לי לינדזי (באנגלית: Hillary Lee Lindsey; נולדה בשנת 1977) היא זמרת-יוצרת אמריקאית. היא כתבה שירים עם או עבור מספר אמנים, כולל מישל בראנץ', פיית' היל, מרטינה מק'ברייד, שאקירה, ליידי אנטבלום, גארי אלן, שרה אוונס, קארי אנדרווד, קלי פיקלר, בון ג'ובי, טיילור סוויפט, ליידי גאגא, טים מקגרו ולוק בריאן. בשנים 2006 ו-2016, זכתה לינדזי בפרס גראמי בקטגוריית "שיר הקאנטרי הטוב ביותר" עבור "Jesus, Take the Wheel" של קארי אנדרווד ו-"Girl Crush" של ליטל ביג טאון. בשנת 2011 קיבלה לינדזי מועמדות לפרס אוסקר על "Coming Home", שהוקלט על ידי גווינת' פלטרו כחלק מ-"Country Strong", בקטגוריית "השיר המקורי הטוב ביותר". "Coming Home" הועמד לפרס גלובוס הזהב באותה השנה בקטגוריית "השיר המקורי הטוב ביותר" יחד עם "There's a Place for Us", של אנדרווד. נכון לשנת 2018, היא כתבה כ-20 שירים שכבשו פסגות מצעדים.
היא הייתה מועמדת שלוש פעמים לפרס הגראמי בקטגוריית "שיר השנה" על שיריה "Jesus, Take the Wheel", "Girl Crush" ו-"Always Remember Us This Way".
ביוגרפיה.
לינדזי גדלה בוושינגטון, ג'ורג'יה. היא בתם של ריקי וקתי לינדזי. אביה היה מתופף. היא התחילה לכתוב שירים בגיל שנתיים. היא המשיכה לשיר במקהלת הכנסייה שלה וזכתה בפרס הראשון שלה בגיל שמונה בחלון הראווה לכישרונות "Kiwanis" המקומי. כילדה, היא זכתה בתחרויות שירה שונות והחלה את הקריירה שלה כזמרת-יוצרת ב-1996.
לינדזי סיימה את לימודיה בתיכון מקיף וושינגטון וילקס ועברה לנאשוויל בשנת 1994, כדי להירשם לבית הספר למוזיקה באוניברסיטת בלמונט.
קריירה.
לינדזי חתמה על עסקת פרסום במהלך שנת הלימודים האחרונה שלה באוניברסיטת בלמונט. היא חתמה על הסכם ההוצאה לאור הראשון שלה בשנת 1997. מאוחר יותר, היא הוחתמה כאמנית בחברת סוני מיוזיק אנטרטיינמנט, אך לאחר שלושה חודשים היא עזבה החברה. בשנת 2008 כתבה את "Fearless" עם טיילור סוויפט, כחלק מהשתתפותה באלבומה, "Fearless". "Fearless" ספג שבחים ביקורתיים רבים מטעם מבקרי המוזיקה, שטענו כי "השיר פונה לכל קבוצות הגיל השונות". בנוסף לכך, הוא זכה בשני פרסי BMI בקטגוריות "שירים עטורי פרסים" ו"ההוצאה לאור של השנה". הוא זכה להצלחה בעיקר בארצות הברית, כאשר הגיע למקום העשירי במצעד שירי הקאנטרי, והתשיעי במצעד הבילבורד הוט 100. הוא קיבל את תואר הזהב מטעם איגוד תעשיית ההקלטות האמריקאי לפני שיצא כסינגל והיה הראשון בהיסטוריה שהצליח לעשות זאת.
לאחר ההצלחה לה זכתה בשנת 2008, המשיכה לינדזי לכתוב שירים לאמנים כמו קארי אנדרווד ("Last Name", "Church Bells", "Dirty Laundry" ו-"Cry Pretty") וליידי גאגא ("Always Remember Us This Way"). בשנת 2012, כתבה עם סוויפט את הלהיט "Red" שזכה לביקורות חיוביות רבות מטעם מבקרי המוזיקה, אשר שיבחו את הליריקה שלו, אך היו שחלקו על ההרכב שלו. "Red" הגיע למקום השני במצעד שירי הקאנטרי והשישי במצעד הבילבורד הוט 100. במצעד שירי הקאנטרי הוא שהה במשך 42 שבועות והיה לראשון של סוויפט שהצליח לעשות זאת.
חברותיה של לינדזי, לורי מק'קנה וליז רוז, התאגדו יחד לשלישייה בשם "Love Junkies", שכתבו יחד שירים לאמנים כמו ליידי גאגא וליטל ביג טאון.
חיים אישיים.
לינדזי נשואה לכותב השירים קארי בארלו. לזוג יש בת שנולדה בשנת 2015.
יש לה שתי אחיות, לורן לינדזי פאולר וטיילור האריס לינדזי. טיילור לינדזי היא מנהלת סוני מוזיקה נאשוויל.
קרלוס אלקרס
קרלוס אלקרס גרפיה (בספרדית: Carlos Alcaraz Garfia; נולד ב-5 במאי 2003) הוא טניסאי ספרדי מקצועני. נכון לאוגוסט 2022 הוא מדורג במקום הרביעי בעולם בסבב ה-ATP, דירוג השיא שלו. זכה ב-5 תארים בקריירה.
הישג השיא שלו הוא זכייה באליפות מדריד הפתוחה במאי 2022, לאחר שניצח שלושה מארבעת הטניסאים הראשונים בעולם: נובאק ג'וקוביץ', אלכסנדר זברב ורפאל נדאל.
קריירה.
אלקרס נולד באל פלמר, כפר במורסיה שבספרד, לקרלוס ווירג'יניה. יש לו שלושה אחים.
בגיל 16, אלקרס ערך את הופעת הבכורה המשמעותית שלו ב-ATP באליפות ריו הפתוחה 2020, וניצח את בן ארצו אלברט ראמוס, 7–6 (7–2), 4–6, 7–6 (7–2).
בגיל 17, אלקרס העפיל להגרלה המרכזית של אליפות אוסטרליה הפתוחה 2021, לאחר שגבר על ההולנדי בוטי ואן דה זנדשולפ בשלב המוקדמות, מה שהפך אותו למשתתף הצעיר ביותר בטורניר היחידים לגברים. הוא גם הפך למנצח הצעיר ביותר בהיסטוריה של הטורניר, כשניצח בסיבוב הראשון את אדריאן מנרינו מצרפת, ושבר את שיאו של רפאל נדאל שעשה זאת בגיל 18 בשנת 2004. בסיבוב השני, הוא הפסיד לבן ארצו רפאל נדאל ביום ההולדת ה-18 שלו. הוא נכנס לרשימת 100 השחקנים הטובים בעולם ב-24 במאי 2021, והיה לצעיר ביותר ברשימה.
באליפות צרפת, העפיל אלקרס לראשונה בקריירה שלו לסיבוב השלישי בגראנד סלאם כשניצח את ניקולוז בסילאשווילי מגאורגיה. ביולי 2021 הוא העפיל לגמר הראשון שלו, לאחר שניצח את אלברט ראמוס-וינולה 6–2, 7–6 (7–3) בגמר הוא ניצח את רישאר גאסקה וזכה בתואר הראשון שלו בפלאווה לגונה, קרואטיה הפתוחה באומג, והפך לאלוף הצעיר ביותר מזה יותר מעשור, מאז קיי נישיקורי שעשה זאת בגיל 18 בשנת 2008. אלקרס היה הספרדי הצעיר ביותר שזכה בתואר ב-ATP מאז רפאל נדאל בשנת 2004. נדאל היה צעיר ב-2004 בשמונה ימים לעומת אלקרס שזכה ב-25 ביולי 2021.
באליפות ווינסטון-סאלם הפתוחה, אלקרס הגיע עד לשלב חצי הגמר, שם הפסיד למיקאל ימר השוודי.
באליפות ארצות הברית ניצח את סטפנוס ציציפס מיוון (4 בעולם) בשובר שוויון של המערכה החמישית והעפיל לסיבוב הרביעי. זהו הניצחון הגדול ביותר בקריירה של אלקרס. בגיל 18, הפך אלקרס לטניסאי הצעיר ביותר שמופיע בסיבוב רביעי בגראנד סלאם מאז אנדריי מדבדב שעשה זאת בגיל 17, והצעיר ביותר באליפות ארצות הברית הפתוחה מאז מייקל צ'אנג שעשה זאת בגיל 17, ופיט סמפראס שעשה זאת בגיל 18 ב-1989. הוא גם השחקן הצעיר ביותר שניצח שחקן טופ 3 באליפות ארצות הברית הפתוחה מאז הוצג הדירוג לראשונה בשנת 1973.
לאחר מכן העפיל גם לרבע הגמר כשגבר על את המוקדמות פיטר גוג'ובסקי מגרמניה. אלקרס הוא הטניסאי הצעיר ביותר שהגיע לשלב רבע הגמר מאז תומאס קוך ב-1963, והצעיר ביותר שעושה זאת בטורניר גראנד סלאם מאז מייקל צ'אנג שעשה זאת באליפות צרפת הפתוחה ב-1990. ברבע הגמר הודח על ידי הקנדי פליקס אוז'ה-אליאסים לאחר שפרש באמצע המערכה השנייה עקב פציעה ברגלו.
2022 - זכייה ראשונה במאסטרס 1000.
באליפות אוסטרליה הפתוחה השתתף לראשונה כשחקן מדורג, כשדורג 31 באליפות. הוא הגיע עד לסיבוב השלישי בטרם הפסיד בחמש מערכות למתאו ברטיני.
באליפות ריו הפתוחה גבר אלקרס על ז'אומה מונאר ועל פדריקו דלבוניס, כמו גם על מתאו ברטיני ופאביו פוניני המדורגים כדי להגיע לגמר ה-ATP 500 הראשון שלו. הוא ניצח בגמר את דייגו שוורצמן וזכה בתואר. כתוצאה מכך, הוא ערך את הופעת הבכורה שלו בין 20 הראשונים בדירוג שפורסם ב-21 בפברואר 2022. באינדיאן וולס מאסטרס העפיל לראשונה לרבע הגמר וחצי הגמר הראשונים שלו במאסטרס 1000 של סבב ה-ATP, כשהוא מדיח את קמרון נורי לפני שהפסיד בשלוש מערכות לבן ארצו רפאל נדאל. כשהוא מדורג במיקום שיא, במקום ה-14 באליפות מיאמי הפתוחה, ניצח אלקרס את מרטון פוצ'וביץ', מרין צ'יליץ' וסטפנוס ציציפס המדורג רביעי, והעפיל לחצי הגמר לאחר שגבר גם על מיומיר קצמנוביץ', שם ניצח גם את הוברט הורקץ', והעפיל לגמר מאסטרס 1000 של סבב ה-ATP הראשון שלו. הוא זכה בתואר לאחר שגבר במשחק הגמר על המדורג שישי קספר רוד, והפך לאלוף הגברים הצעיר ביותר בתולדות התחרות.
בברצלונה הפתוחה 2022 (מאסטרס 500), ניצח אלקרס ברבע הגמר את המדורג ראשון בתחרות סטפנוס ציציפס, בדרך לזכייה בטורניר. בעקבות הזכייה דורג לראשונה בין עשרת הראשונים בעולם בחודש אפריל. אלקרס הוא הראשון מתחת לגיל 20 שנכנס לעשירייה הראשונה בדירוג מאז אנדי מארי ב-2007. הוא גם השחקן הצעיר ביותר שנכנס לטופ 10 הכללי והצעיר ביותר מאז רפאל נדאל ב-2005.